НАРОДНО СЪБРАНИЕ
Вх. № 47-202-02-9
Дата: 06.04.2022 г./ 17:26 ч.

Република българия
МИНИСТЕРСКИ СЪВЕТ

ДО

ПРЕДСЕДАТЕЛЯ НА 
НАРОДНОТО СЪБРАНИЕ

г-н НИКОЛА МИНЧЕВ

УВАЖАЕМИ ГОСПОДИН ПРЕДСЕДАТЕЛ,

На основание чл. 85, ал. 1, т. 7 от Конституцията на Република България изпращам Ви одобрения с Решение  198 на Министерския съвет от 2022 г. проект на Закон за ратифициране на Споразумението между Министерството на отбраната на Република България и Министерството на националната отбрана на Република Гърция относно осигуряване на поддръжка на гръцко военно формирование във връзка с изпълнението на мисия на морската патрулна авиация.

Приложение: съгласно текста.

МИНИСТЪР-ПРЕДСЕДАТЕЛ:

Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т
Препис

Р Е Ш Е Н И Е    198
от   6   април   2022 година

ЗА предложение до Народното събрание за ратифициране на Споразумение между Министерството на отбраната на Република България и Министерството на националната отбрана на Република Гърция относно осигуряване на поддръжка на гръцко военно формирование във връзка с изпълнението на мисия на морската патрулна авиация

На основание чл. 15, ал. 1 от Закона за международните договори на Република България

М И Н И С Т Е Р С К И Я Т    С Ъ В Е Т
Р Е Ш И:

1. Одобрява проекта на Споразумение между Министерството на отбраната на Република България и Министерството на националната отбрана на Република Гърция относно осигуряване на поддръжка на гръцко военно формирование във връзка с изпълнението на мисия на морската патрулна авиация, подписано в София на 19 август 2021 г. и в Атина на 17 ноември 2021 г.
2.	Предлага на Народното събрание на основание чл. 85, ал. 1, 
т. 7 от Конституцията на Република България да ратифицира със закон споразумението по т. 1.

3.	Министърът на външните работи да предприеме необходимите действия по уведомяване на гръцката страна за изпълнението на националните процедури по влизането в сила на споразумението по т. 1.
4.	Министърът на отбраната да обнародва в „Държавен вестник” споразумението по т. 1 в 15-дневен срок от датата на влизането му в сила за Република България.

МИНИСТЪР-ПРЕДСЕДАТЕЛ: /п/ Кирил Петков

ГЛАВЕН СЕКРЕТАР НА
МИНИСТЕРСКИЯ СЪВЕТ: /п/ Красимир Божанов
Вярно,
ДИРЕКТОР НА ДИРЕКЦИЯ
“ПРАВИТЕЛСТВЕНА КАНЦЕЛАРИЯ”: 
/Веселин Даков/

Р Е П У Б Л И К А   Б Ъ Л Г А Р И Я
НАРОДНО СЪБРАНИЕ
Проект

З А К О Н

за ратифициране на Споразумението между Министерството на отбраната на Република България и Министерството на националната отбрана на Република Гърция относно осигуряване на поддръжка на гръцко военно формирование във връзка с изпълнението на мисия на морската патрулна авиация

Член единствен. Ратифицира Споразумението между Министерството на отбраната на Република България и Министерството на националната отбрана на Република Гърция относно осигуряване на поддръжка на гръцко военно формирование във връзка с изпълнението на мисия на морската патрулна авиация, подписано в София на 19 август 2021 г. и в Атина на 17 ноември 2021 г.

Законът е приет от 47-ото Народно събрание на …………..…... 2022 г. и е подпечатан с официалния печат на Народното събрание.

ПРЕДСЕДАТЕЛ НА
НАРОДНОТО СЪБРАНИЕ:

(Никола Минчев)

М  О  Т  И  В  И

към проекта на Закон за ратифициране на Споразумението между Министерството на отбраната на Република България и Министерството на националната отбрана на Република Гърция относно осигуряване на поддръжка на гръцко военно формирование във връзка с изпълнението на мисия на морската патрулна авиация

С Протокол № 34 от заседанието на Министерския съвет на 16 юни 2021 г. е одобрен проект на Споразумение между Министерството на отбраната на Република България и Министерството на националната отбрана на Република Гърция относно осигуряване на поддръжка на гръцко военно формирование във връзка с изпълнението на мисия на морската патрулна авиация като основа за водене на преговори.
В изпълнение на т. 2 от решението на Министерския съвет от българска страна споразумението беше подписано на 19 август 2021 г. от командира на Военновъздушните сили генерал-майор Димитър Петров. От гръцката страна на 17 ноември 2021 г. споразумението беше подписано от генерал-лейтенант Йоргос Блиумис – началник на Генералния щаб на Военновъздушните сили на Република Гърция.
Предвид съдържащите се в проекта на споразумение разпоредби, свързани с разрешителния режим за преминаване през и/или пребиваване на територията на Република България на въздухоплавателни средства от гръцката морската патрулна авиация, се предлага споразумението да бъде ратифицирано от Народното събрание на основание чл. 85, ал. 1, т. 7 от Конституцията на Република България.

МИНИСТЪР-ПРЕДСЕДАТЕЛ: